**Rezultatet e konsultimeve publike për projektligjin:**

**“Për disa shtesa dhe ndryshime në ligjin nr. 10416 “Për materialin mbjellës dhe shumëzues bimor” të ndryshuar**

1. **Titulli i draft aktit**

Projektligj “Për disa shtesa dhe ndryshime në ligjin nr. 10416 “Për materialin mbjellës dhe shumëzues bimor” të ndryshuar.

1. **Kohëzgjatja e konsultimeve**

Kohëzgjatja e përgjithshme e konsultimeve publike ka qenë nga data 2.5.2024 deri më 31.5.2024. Në këtë afat përfshihen takimet publike me grupet e interesit si dhe konsultimi përmes regjistrit elektronik.

Procesi i konsultimit përmes regjistrit elektorik në RENJK zgjati nga data **2.5.2024** deri më **31.5.2024**. Gjatë kësaj periudhe u realizua një takim në MBZHR (datë 31.5.2024 ora 9:00) me grupet e interest të përfaqësuar nga: Hiqmet Skënderi, Ruzhdi Koni (AgroKoni), Agim Rameta (AFADA), Naim Allmeta PF, Ornela Malja (MBM shpk), Agim Boja (ECO-GREEN SHPK), Astrit Mara (AGROBLEND), Gëzim Pllaha (LOREN SHPK).

Gjithashtu është komunikuar dhe përmes postës elektronike.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për projektligjin “Për disa shtesa dhe ndryshime në ligjin nr. 10416 ‘Për materialin mbjellës dhe shumëzues bimor’” të ndryshuar, ishin:

* konsultimi elektronik, përmes Regjistrit Elektronik, REKNJP, nga data 2.5.2024 deri në datë 31.5.2024;
* takim publik në ambjentet e MBZHR, njoftuar përmes postës elektronike, në datë 31.5.2024, ora 9:00.
* komunikime përmes postës elektronike datë 28.5.2024.
1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara të cilët kanë dhënë komente/kontribut në konsultimin publik, janë:

* Z. Endrit Kullaj, Pedagog në Univesitetin Bujqësor të Tiranës: komunikim përmes postës;
* Z. Hiqmet Skënderi komunikim përmes postës elektronike dhe takim në MBZHR;
* Z. Ruzhdi Koni (AgroKoni), takim në MBZHR;
* Z. Agim Rameta (AFADA), komunikim përmes postës elektronike, shkresë zyrtare dhe takim në MBZHR;
* Z. Naim Allmeta PF, takim në MBZHR;
* Z. Ornela Malja (MBM shpk), komunikim përmes postës elektronike dhe takim në MBZHR;
* Z. Agim Boja (ECO-GREEN SHPK), komunikim përmes postës elektronike dhe takim në MBZHR;
* Z. Astrit Mara (AGROBLEND), komunikim përmes postës elektronike dhe takim në MBZHR;
* Z. Gëzim Pllaha (LOREN SHPK).
* American-Alb Hemp Company shpk

Projektligji u hartua nga një grup pune, i ngritur me urdhër të Ministrit nr.58 prot., datë 31.1.2024, me një përfshirje të të gjithë institucioneve kontribuese: MBZHR, ESHFF, QTTB, AKU dhe AKVMB.

1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimt e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar(*psh. përkufizimi i ri i…, kushtet për regjistrimin e…, rregullimi i…, etj.)* | Komenti*(grumbulloni dhe përmblidhni komente identike/të ngjashme nga palët e ndryshme të interesuara së bashku)*  | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar)  | Justifikimi |
| Plotësim përkufizimi | Në Nenin 7 qe ndryshon Nenin 11, pika 5 (a) dhe Nenin 10 qe ndryshon Nenin 23 pika 1 (a), diploma e njohur si drejtues teknik eshte ajo e agronomise - ne fakt ky eshte nje emertim i vjeter, qe daton para viteve 1990. Aktualisht, diplomat emertohen Inxhinier Agrar me profile te ndryshme: Agronomi, Hortikulture, Mbrojtje Bimesh, Agromekanizim, etj. Gjykoj se mund te lihet emertimi Inxhinier Agrar si me i pergjithshem dhe qe perdoret si i tille prej 20 vitesh.” | **Z. Endrit Kullaj, Pedagog në Univesitetin Bujqësor të Tiranës** | U pranuar pjesërisht. | Sqarojmë se është përcaktuar fusha e agronomisë për drejtuesin Teknik pasi është e njëjtë dhe për ligjet e tjera, me argumentin për të mos krijuar konfuzion në implementim dhe njëkohësht përmbushet detyrimi për drejtuesin Teknik. |
| Plotësim Përkufizimi.  | **Neni 1**, shkronja d), me përjashtim të shkronjës a) të pikës 2 të nenit 11.Nuk ka lidhje; ndoshta; me perjashtim te pikes b)? | **Hiqmet Skënderi** | U pranua. |  |
| Plotësim përkufizimi | **Neni 3** Shkronja “a” e pikës 7, të nenit 4 riformulohet si vijon: “a) Varieteti është i regjistruar në Katalogun Kombëtar, me përjashtim të neneve 6 dhe 10 të këtij ligji”.Mendoj se duhet formuluar: ..... me përjashtim të rasteve te parashikuara ne nenet 6 dhe 10 të këtij ligji”. | **Hiqmet Skënderi** | U pranua pjesërisht |  |
| Të shtohet një pike në nenin 7. | **Neni 7**3. Pas pikës 8 shtohet pika 9 me përmbajtjen si vijon: “9. Çdo 6 muaj furnizuesi kryen rianalizimin për fuqinë mbirëse për materialin mbjellës dhe shumëzues bimor të vendosur në treg”.Perse duhet rianalizuar fara cdo 6 muaj? Perse p.sh. fara e grurit duhet rianalizuar ne Shkurt kur vlefshmeria e certifikates eshte 6 muaj? Gruri fillon te mbillet ne Tetor, pra, pas 8 muajsh. E njejta gje edhe per kulturat e tjera. Fara duhet te jete e shoqeruar me certifikate cilesie ne momentin e tregetimit dhe jo gjate periudhes se ruajtjes.Per me teper, perse teknikalitete te tilla duhet te vendosen ne ligj? Keto mund te percaktohen me akte nenligjore. | **Hiqmet Skënderi** | U pranua dhe është riformuluar |  |
| Të hiqet një nen. | **Neni 9**Mendoj qe ky nen duhet te hiqet. Ndryshimi i pikes 4 te nenit 16 mund te perfshihet ne nenin 5 se bashku me rastet e tjera te njejta.  | **Hiqmet Skënderi** | U pranua pjesërisht. |  |
| Kërkohet riformulim | **Neni 14**1. Kërkesa për regjistrimin e një varieteti kryhet në sistemin *on-line* në platformën ndërqeveritare e-albania dhe përmban: a) dokumentin që vërteton provën e kryer për dallueshmëri, uniformitet dhe stabilitet (DUS); DUS verteton thjesht qe kemi te bejme me nje varietet te ri, te dallueshem nga gjithe varietetet e tjera te regjistruara. Perfshirja e nje varieteti ne Katalogun e OECD ose ate te BE, presupozon qe DUS eshte kryer. Mendoj qe pika a) duhet formuluar:dokumentin që vërteton provën e kryer për dallueshmëri, uniformitet dhe stabilitet (DUS) ose deklarimin nga prodhuesi qe varieteti eshte i perfshire ne Katalogun e OECD ose ate te BE; | **Hiqmet Skënderi** | U pranua pjesërisht dhe është riformuluar. |  |
| Riformulim i pikes 1 të nenit 4.Të riformulohet pika 7 e nenit 54.Të shtohet shkronja e) pas shkronjës d), në nenin 4. Pika 7. | Ne nenin 4 te ligjit Nr.10 416, datë 7.4.2011 Pika 1 me permbajtje:“1-Materiali mbjellës dhe shumëzues bimor i specieve të veçanta të bimëve, të përcaktuara sipas këtij ligji, tregtohet nëse plotëson kërkesat për cilësitë e kategorive të përcaktuara të materialit mbjellës dhe shumëzues bimor.”Mendoj te riformulohet si me poshte:1-Materiali mbjellës dhe shumëzues bimor i specieve të veçanta të bimëve, të përcaktuara sipas këtij ligji, tregtohet nëse shoqerohet me certifikate qe verteton plotësimin e kërkesave për cilësitë e kategorive të përcaktuara të materialit mbjellës dhe shumëzues bimor.Ky ndryshim do shmange gjoben ndaj subjekteve ne rastet kur ka renie te treguesve cilesore te ndonje loti fare per te cilin subjekti ka te gjithe dokumsntacionin ligjor te percaktuar, perfshire certifikaten e vlefshme te cilesise. Detyrimi i subjekteve eshte qe materialin mbjelles ta blejne te shoqeruar me dokumentacionin ligjor te percaktuar. Mund te ndodhe me vone (edhe brenda afatit ligjor te vlefshmerise se certifikates) qe treguesit cilesore te bijen. Materiali mbjelles bimor eshte organizem i gjalle dhe mbi te ndikojne shume faktore, prandaj keto ndryshime nuk jane pergjegjesi e subjektit. Bllokimi i materialit mbjelles eshte dem shume i madh ekonomik per ta dhe eshte e paaresyeshme te gjobiten.Me te njejtin aresyetim, mendoj qe ne nenin 54 (Sanksionet) pika 7 me permbajtje:”7. Për shkeljet e parashikuara në pikën 8, gjobë 30 mijë deri në 50 mijë lekë dhe merretmasë sekuestrimi, asgjësim e kthim në vendin e origjinës.”te riformulohet:7. Për shkeljet e parashikuara në pikën 8, merret masë sekuestrimi, asgjësim ose kthim në vendin e origjinës.Ne nenin 4 pas shkronjes d) te pikes 7 te ligjit Nr.10 416, datë 7.4.2011 mendoj se duhet te shtohet: e) ne raste te vecanta, lejohet tregetimi i materialit mbjelles te certifikuar, me shmangie te treguesve cilesore, duke bere korrektimet e nevojshme. Keto raste, percaktohen me urdher Ministri.Ka raste qe lote te caktuara fare kane shmangje te vogla te treguesve cilesore. Duke korektuar normen e fares, keto lote mund te perdoren pa shkaktuar asnje problem per prodhimin. C’te keqe do sillte p.sh. perdorimi i fares se grurit me fuqi mbirese 80% (kur standarti eshte 85%) nese do rritim normen e fares 5%. Kjo vetem per materialin mbjelles te certefikuar dhe jo per te bere certifikim te materialit mbjelles ose per te lejuar import te tij kur nuk ploteson kerkesat per treguesit cilesore. | **Hiqmet Skënderi****Hiqmet Skënderi****Hiqmet Skënderi** | U pranua pjesërisht dhe është riformuluarU pranua pjesërisht dhe është riformuluar.U pranua pjesërisht dhe është riformuluar. |  |
| Mungesa në projektligj. | Gjithashtu mungojnë listat e sëmundjeve dhe të demtuesave specifikë sipas specieve e kultivarëve të materialit te shumzimit që importohet të cilat duhet të jenë subjekt i këtij ligji. Në qoftë se ligji nuk rregullon importin dhe eksportin e nënshartesave dhe te kultivarëve dhe nuk kontrollon sëmundjet dhe dëmtuesit e bimëve të reja atëhere për cfarë shërben ai? | **Pjerin Preka** | U pranua. | Është marrë në konsideratë dhe është reflektuar në projekligj dhe njëkohësisht sqaruar në realacion dhe është nen i veçantë i cili përcakton qartë shëndetin e bimëve. |
|  | Së pari, vendosja e kriterit nëse Subjektit profesionist I lejohet të shesë apo jo produkte subjekteve të tjera (rasti I shitjes së PMB-ve drejtë Subjekteve të tjera profesioniste ose vet fermerëve shqiptarë). Në këtë pikë, lista e subjekteve të licensuara është object I kontrrollit të institucioneve shtetërore dhe jo e subjekteve private. Nga pikëpamja e informimit dhe nga e drejta për të patur informacion, subjektet e kanë të pamundur të kenë informacion mbi të gjithë licensimet në rang vendi. Një rast tjetër teknik në lidhje me fermerët dhe që e kemi hasur në punën tonë ditore; fatura tatimore tregon se kush do të ketë në pronësi mallin e blerë, por jo domosdosshmërisht se kush do ta përdori këtë mall. Fermerët mund të kërkojnë ndihmën e agronomëve local për përdorimin e inputeve bujqësore dhe fatura tregon vetëm se në pronësi të kujt do të shkojë malli I shitur nga subjektet profesioniste.Pra, si përfundim, subjektet nuk kanë të drejtë verifikimi deri në fund të zinxhirit të inputit bujqësor të shitur. | **AFADA** | U pranua. | Sqarojmë se është përcaktuar fusha e agronomisë për drejtuesin Teknik pasi është e njëjtë dhe për ligjet e tjera, me argumentin për të mos krijuar konfuzion në implementim dhe njëkohësht përmbushet detyrimi për drejtuesin Teknik. |
|  | 2. Në shumë prej procedurave të licensimit në fushën e agrobiznesit, është përmendur kriteri I drejtuesit Teknik I cili duhet të jetë I pajisur me kontratë me kohë të plotë pune. Bizneset janë të drejtuara nga drejtues Teknik të cilët qëndrojnë Brenda territorit të punës, adresës ku edhe kanë certifikatën e regjistrimit. Dhe përgjithësisht kjo certifikatë përmbledh nje sipërfaqe pune në një vend të caktuar. Në kontrollet e intitucioneve përgjegjëse, është interpretuar se për licensa të ndryshme duhen drejtues Teknik të ndryshëm, prej kriterit “me kohë të plotë”. Subjektet profesioniste për të njëjtën license kanë të njëjtin drejtues Teknik sepse është po ai ne vendin e ushtrimit të profesionit në subject. Është një ambjent, mbase I ndarë në mjedise te ndryshme (farnat përshembull janë të ndara vec nga PMB-të), por edhe shitja përmblidhet më pas në një faturë tatimore, dhe jo në njësi të vecanta dhe të ndara.  | **AFADA** | U pranua pjesërisht. | Është marrë në kosideratë dhe sqaruar në relacion ku sqarohet se i njëjti drejtues teknik vlen për materialin mbjellës dhe shumëzues bimor, produkte plehëruese dhe produktet e mbrojtjes së bimëve. |
|  | 3. Vumë re se keni ndarë të drejtat e institucioneve të caktuara por ajo që kërkojmë ne është që të ndahet edhe e drejta e importimit të farnave sipas importuesit. Një regjistrim kërkon studim tregu, plotësim dokumentacioni dhe efekte financiare të cilat nuk ka pëse të përfitohen pa të drejtë nga biznese të tjera të cilat kërkojnë ti fusin edhe në mënyrë joligjore në Shqipëri. Për të patur më shumë siguri dhe kontroll duhet bërë e mundur që importimi I farnave të kryhet vetëm nga Firma e cila ka ndjekur regjistrimin e produktit. Ju japim në këtë rast në vëmendje për shqyrtim rastin e importimit të plehërave të ndryshme kimike.  | **AFADA** | U pranua pjesërisht |   |
|  | 4. Analiza e Farnave. Vumë re se ishte prekur në ndryshim edhe procedura e analizimit të farnave. E shohim të arsyeshme t`ju sjellim në vëmendjen Tuaj, faktin se nëse një farë del pas analizës se ka një fuqi mbirëse më pak se 80%, të lejohet shitja e farës me kusht rregullim me rritjen e dozës së përdorimit. Në këtë mënyre, do të shmangim shpërdorimin e farës e cila do duhej të hidhej, ndërkohë që rritja e dozës do të sillte optimizim të farës. Kjo do të sillte efekte positive edhe në qarkullimin më optimal të farnave në vendin tonë.  |  **AFADA** | U pranua pjesërisht |  |
|  | 5. Pika që ka të bëjë me gjobat në lidhje me tregtimin e inputeve bujqësore.Jo pak herë ka ndodhur që për të njëjtën farë, me të njëjtin lot, pasi është marrë për analizë nga AKU-ja, dhe është vendosur gjobë, po për këtë lot është tërhequr edhe në pika të tjera dhe janë vendur gjoba në subjekte të ndryshme. Për shkak të parimit “një shkelje një gjobë” dhe për shkak të një pune jo të koordinuar të institucioneve të cilat mbulojnë në këtë formë vetëm një segment të caktuar dhe kufizohen në varitete të ndryshme të farnave, e shohim të arsyeshme t`ju kërkojmë të merrni në konsideratë një linjë tjetër veprimi.Propozojmë që të merret mostra dhe mos të jepet udhëzimi që pas gjumimit të lotit të shkohet në të gjitha njësitë e tjera duke u pasuar me gjoba tek secili, por ti lihet mundësi verifikimi subjektit importues së pari për të kryer rianalizimin në një subject të licensuar dhe që njihet nga autoritetet vendore. Kjo procedurë do të shmangte gjoba të shumëfishta për të njëjtën shkelje, duke sjelle edhe probleme në marrëdhëniet financiare të bizneseve ndërmjet tyre, duke sjellë një klimë jo të mirë biznesi, dhe jo më pak e rëndësishme është edhe optimizimi I punës së institucioneve shteterore përgjegjëse për të kryer një mbulim më të gjerë të kontrolleve në varietete të ndryshme. | **AFADA** | U pranua pjesërisht. |  |
|  | 1.Komisioni Evropian ka paraqitur një propozim për të rishikuar ekzistuesin nëpërmjet një rregulloreje legjislacioni për prodhimin dhe tregtimin e materialit 1 të re mbi “ riprodhues të "materialit bimor" dhe tregtimit të materialit riprodhues 2. Objektivi parësor I bimor" kjo reformë synon të konsolidojë dhjetë direktiva të veçanta dhe të promovojëqëndrueshmërinë, produktivitetin dhe diversifikimin e bujqësisë. Kjo nismë përputhet me qëllimin e Bashkimit Evropian për t'u bërë kontinenti i parë neutral ndaj klimës, siç përshkruhet në Marrëveshjen e Gjelbër Evropiane 3 se cili kërp industrial 4 është një pjesë jetike. Është e rëndësishme të theksohet se një here miratohet rregullorja e propozuar e BE-së, LIGJI aktual Nr.10 416 dhe ndryshimet e propozuara të tij nuk do të jenë në përputhje me rregulloren e re të BE-së. | **American hemp** | U refuzua. | Nuk janë marrë në konsideratë pasi sugjerimet i referohen draft rregullores së BE-së e cila nuk ka hyrë akoma në fuqi dhe nuk mund të merren për referencë pa hyrë në fuqi. |
|  | 2. Neni 11 pika 5:• Konfliktet me nenin 11 pika 1 ishin pasi fermerët dhe kompanitë mund të marrin Licencë për Prodhimin dhe Tregtimin e Farave dhe Fidanëve por nuk lejohen të tregtojnë farëradhe fidane.• Shumë fermerë dhe kompani të cilat kanë marrë tashmë një Licencë përProdhimi dhe Tregtimi i Farave dhe Fidanëve nuk kanë dhe as mund të përballojnë një drejtues teknik të punësuar me kohë të plotë me diplomë bachelor ose master në agronomi. | **American hemp** | U refuzua. | Lidhur me kriterin e vendosur për drejtuesin teknik nuk qëndron pasi dhe në takimet me grupet e interesit është pranuar që të këtë drejtues teknik. |
|  | 3. Neni 23 pika 1:•Konfliktet me nenin 11 pika 1 ishin pasi fermerët dhe kompanitë mund të marrin Licencë për Prodhimin dhe Tregtimin e Farave dhe Fidanëve por nuk lejohen të prodhojnë farëdhe fidane. • Shumë fermerë dhe kompani të cilat kanë marrë tashmë një Licencë për Prodhimi dhe Tregtimi i Farave dhe Fidanëve nuk kanë dhe as mund të përballojnë një drejtues teknik të punësuar me kohë të plotë me diplomë bachelor ose master në agronomi.•Rregulloret e BE-së nuk kërkojnë që fermerët ose kompanitë të punësojnë një agronom me kohë të plotë me diplomë bachelor ose master.•Konfliktet me Nenin 19 Pika 4 ishin pasi fermerëve dhe kompanive u lejohet të prodhojnë farëra dhe fidane për përdorimin e tyre. | **American hemp** | U refuzua. | Për sa i përket detyrimeve jashtë fushës së përgjegjësisë të këtij projektligji nuk mund të merren në konsideratë shkëmbimi I farërave midis fermerëve pasi duhet të zbatohen detyrimet që rrjedhin nga ligji 61/2023, dhe sqarojmë se autorizimet do të jepen pasi kjo bimë është në vëmëndje të veçantë dhe është object kontrolli dhe i institucioneve që nuk është MBZHR përgjegjëse. |